Diari Oficial de la Generalitat Valenciana


Sumari del DOGV 8972, del 10-12-2020 (2020/10935)

RESOLUCIÓ de 4 de desembre de 2020, del síndic major, de data 4 de desembre de 2020, per la qual es declara conclús el procediment pel qual es convoca un concurs específic per a la provisió del lloc de treball núm. 104, ajudant o ajudanta de gestió administrativa i contractació, de la relació de llocs de treball d'aquesta institució. Convocatòria 02/2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8972

Data del DOGV
:   10-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10085


Data del document
:   04-12-2020

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 de desembre de 2020, del síndic major, de data 4 de desembre de 2020, per la qual es declara conclús el procediment pel qual es convoca un concurs específic per a la provisió del lloc de treball núm. 104, ajudant o ajudanta de gestió administrativa i contractació, de la relació de llocs de treball d'aquesta institució. Convocatòria 02/2020. [2020/10624]  
Per acord del Consell de la Sindicatura de Comptes de la Comunitat Valenciana de data 28 de setembre de 2020, es va aprovar la convocatòria i bases per a cobrir, mitjançant concurs específic, el lloc de treball núm. 104, d'ajudant de gestió administrativa i contractació, de la relació de llocs de treball d'aquesta Institució (Convocatòria 02/2020 publicada en el BOCV i en el DOGV de 13.10.2020).  
Vist que, mitjançant escrit de data 1 de desembre de 2020, l'única aspirant que ha presentat sol·licitud de participació en aquest procediment ha acceptat que el mateix no continue, atés que ha superat les dues fases del concurs específic corresponent a la Convocatòria 01/2020 per a la provisió del lloc de treball núm. 96, i manifesta la seua preferència per aquest últim.  
Tenint en compte que l'aspirant subjecta la seua voluntat de desistiment a la condició que no es produïsquen incidències en la finalització del procediment derivat de la Convocatòria 01/2020, i atés que la Comissió de valoració ja ha formulat per unanimitat la seua proposta provisional d'assignació del lloc núm. 96 a favor d'aquella, que es convertirà en definitiva quan transcórrega el termini d'al·legacions concedit a la interessada.  
És de notar que la proposta de la Comissió de valoració obliga al Consell, segons el que es disposa en l'article 19.6 de les Normes de per a la provisió dels llocs de treball de la Sindicatura de Comptes de la Comunitat Valenciana i el barem de mèrits, aprovades el 21 de setembre de 2017 (BOCV de data 20.10.2017).  
De conformitat amb quant antecedeix, s'ha resolt, en virtut de l'article 94 de la Llei 39/2015, d'1 d'octubre, del procediment administratiu comú de les administracions públiques, declarar conclús el procediment per a la provisió del lloc de treball número núm. 104, d'ajudant de gestió administrativa i contractació, de la relació de llocs de treball d'aquesta institució (Convocatòria 02/2020).  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos comptats des de l'endemà de la seua notificació, davant la Sala Contenciós Administrativa del Tribunal Superior de Justícia de la Comunitat Valenciana, de conformitat amb els articles 10.1c i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant el mateix òrgan que dicta l'acte contra el qual es recorre, en el termini d'un mes comptat des de l'endemà a la seua notificació, o qualsevol altre recurs que s'estime procedent.  
  
València, 4 de desembre de 2020.- El síndic major: Vicent Cucarella Tormo.